Diari Oficial de la Generalitat Valenciana


Sumari del DOGV 6611, del 19-09-2011 (2011/9505)

DECRET 121/2011, de 16 de setembre, del Consell, pel qual es modifica l'article 5 del Decret 75/2011, de 24 de juny, del Consell, pel qual s'estableix l'estructura orgànica bàsica de la Presidència i de les conselleries de la Generalitat, en la redacció donada pel Decret 89/2011, de 26 d'agost.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2011/09/16/121/dof/vci/html**

### Dades del document

Número de DOGV
:   6611

Data del DOGV
:   19-09-2011

Secció del DOGV
:   I. DISPOSICIONS GENERALS

Número del document
:   2011/9505


Data del document
:   16-09-2011

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Conselleria d'Economia, Indústria i Comerç
    * Govern Valencià
    * legislació
    * reglament intern
    * administració regional

DECRET 121/2011, de 16 de setembre, del Consell, pel qual es modifica l'article 5 del Decret 75/2011, de 24 de juny, del Consell, pel qual s'estableix l'estructura orgànica bàsica de la Presidència i de les conselleries de la Generalitat, en la redacció donada pel Decret 89/2011, de 26 d'agost. [2011/9505]  
PREÀMBUL  
  
Pel Decret 75/2011, de 24 de juny, del Consell, es va establir l'estructura orgànica bàsica de la Presidència i de les conselleries de la Generalitat. Pel Decret 89/2011, de 26 d'agost, del Consell, es van modificar determinats articles del decret esmentat, entre els quals es trobava l'article 5 dedicat a la Secretaria Autonòmica d'Economia, Indústria i Comerç.  
No obstant això, es considera convenient procedir a una nova modificació de l'estructura i funcions de la Secretaria Autonòmica d'Economia, Indústria i Comerç, per a incloure la Direcció General d'Energia, tenint en compte que, d'acord amb el que disposa la vigent Llei d'Expropiació Forçosa, només les administracions territorials poden acordar l'expropiació forçosa per causa d'utilitat pública o interés social, i la normativa sectorial en matèria d'energia preveu la declaració genèrica d'utilitat pública de les instal·lacions de generació, transport i distribució, i el reconeixement concret de la utilitat pública de cada instal·lació, que duu implícita la necessitat d'ocupació dels béns afectats i la seua urgència, i cal que aquest tipus de procediments, lligats a la prestació de serveis essencials, es tramiten amb la màxima celeritat i eficàcia. A banda, es considera oportú que aquest mateix centre directiu assumisca les funcions que, en matèria de mineria, havien sigut atribuïdes a la Direcció General d'Indústria.  
  
Per tot això, a proposta del president de la Generalitat i amb la deliberació prèvia del Consell, en la reunió del dia 16 de setembre de 2011,  
  
DECRETE  
  
Article únic  
Modificació del Decret 75/2011, de 24 de juny, del Consell, pel qual s'estableix l'estructura orgànica bàsica de la Presidència i de les conselleries de la Generalitat, en la redacció donada pel Decret 89/2011, de 26 d'agost.  
Es modifica l'article 5 del Decret 75/2011, de 24 de juny, del Consell, pel qual s'estableix l'estructura orgànica bàsica de la Presidència i de les conselleries de la Generalitat, en la redacció donada pel Decret 89/2011, de 26 d'agost, que queda redactat de la forma ressenyada en l'annex.  
  
DISPOSICIÓ FINAL  
  
Única. Entrada en vigor  
Aquest decret entrarà en vigor l'endemà que es publique en el Diari Oficial de la Comunitat Valenciana.  
  
València, 16 de setembre de 2011  
  
El president de la Generalitat,  
ALBERTO FABRA PART  
  
  
  
ANNEX  
  
Nova redacció de l'article 5 del Decret 75/2011, de 24 de juny, del Consell, pel qual s'estableix l'estructura orgànica bàsica de la presidència i de les conselleries de la generalitat, en la redacció donada pel Decret 89/2011, de 26 d'agost.  
  
Article 5. De la Secretaria Autonòmica d'Economia, Indústria i Comerç  
1. La Secretaria Autonòmica d'Economia, Indústria i Comerç assumeix les funcions que li atribueix l'article 68 de la Llei del Consell en matèria de planificació econòmica, política financera, estadística, indústria, energia, artesania, seguretat industrial, mineria, comerç interior i exterior i consum, així com investigació i innovació tecnològica.  
  
2. De la Secretaria Autonòmica d'Economia, Indústria i Comerç depenen els òrgans directius següents:  
a) Direcció General d'Economia.  
Assumeix les funcions en matèria d'estudi i avaluació de l'economia valenciana, la programació econòmica i política financera, així com les relatives a supervisió de mediació d'assegurances i reassegurances privades.  
b) Direcció General d'Indústria.  
Assumeix les funcions en matèria d'empresa, indústria, seguretat industrial, investigació industrial i innovació i parcs tecnològics. Li correspon així mateix la coordinació de la Xarxa d'Instituts Tecnològics.  
  
c) Direcció General de Comerç i Consum.  
Assumeix les funcions en matèria d'ordenació territorial de l'activitat comercial a la Comunitat Valenciana, comerç interior, artesania i protecció i defensa dels consumidors i usuaris.  
e) Direcció General d'Internacionalització.  
Assumeix les funcions en matèria elaboració, gestió i execució d'actuacions per al desenvolupament i foment del comerç exterior, defensa de la internacionalització dels sectors empresarials de la Comunitat Valenciana i de la seua projecció i defensa en el mercat global.  
d) Direcció General d'Energia.   
Assumeix les funcions en matèria d'elaboració, gestió i execució d'actuacions per al desenvolupament i foment dels sectors energètic i miner.


Còpia Permalink ELI